"Бомба" у доме саветаўРаніцай, 16 жніўня, ў абласны штаб грамадзянскай абароны патэлефанаваў невядомы мужчына і паведаміў, што ў Слоніме замініраваны дом саветаў. Па сігналу трывогі ўсе супрацоўнікі ўстаноў і жыхары суседніх дамоў былі эвакуіраваны. Сапёры, якія прыехалі з Гродна, уважліва агледзелі ўсе пакоі шасціпавярховага будынка, аднак выбуховага прыстасавання не знайшлі.Нагадаем, што на працягу апошніх месяцаў у Слоніме шэсць разоў "мініравалі" чыгуначны вакзал і памяшканне СШ №2.